Awustiraaliyaatti xaiyyaarri xiqqoon imala irra turte Km50 oliin bakka gahumsa ishee darbitee deemte.
Xiyyaarittiin Denvoortii ka'uun balali'aa turte To'attotni dhimma balalii akka jedhanitti paayileetii xiyyaarittitu hirribaan qabamee osoo muguu darbanii deeman jedhan. Xiyyaarittii keessa paayileettiin qofti kan ture yoo tahu Deenvoorti irraa gara iddoola Tasmaaniyaa jiruu King Island jedhamuutti deemaa ture. Qondaaltotni dhimmicha qorataa turan akkamiin hirriba keessaa dammaqee nagaatiin xiyyaarittii akka qubachiise ilaalchisee homaa hin jenne. Xiyyaara xiqqoo PA-31 jedhamtu kana qabatee kan imalaa ture Km240 fageenya tahu yoo tahu kana irra Km 46 darbuun balali'aa ture yeroo dammaqu. Xiyyaara hojiin ala ta'e gara hoteelaatti geeddarame Ogeessi Ayiveeshinii Neeyil Haansifoordi Awustiraaliyaan dadhabbii paayileetotaa ilaalchisee seera cimaa qabdi jedhe. Adunyaa irratti iyyuu dadhabbii akkasii keessa tahee namni kamiyyuu gara balaliitti kan galu hin jiru jedhan. Paayileetichis dhimmicha irratti gaafatamee booda kan ibsamu yoo tahu bara darbes xiyyaarri tokko Meelboorni irraa gara iddoola King Island jedhamuutti osoo balali'aa jirtuu caccabuun namootni shan du'aniiru.